මේ දිනවල රටේ මහ සම්පතක් වන අලි ඇතුන් පිළිබඳව මහ කතිකාවතක් ගොඩනැගී ඇත. අලි මිනිස් ගැටුම් නිරතුරු අපේ මුළුමහත් සමාජයම ප්‍රශ්න කරති. ගම්දනව් වල අහිංසක මිනිස්සු අලින්ට ගොදුරු වන අතර තැන තැන වෙඩි වැදී මිය ගිය අලීන්ගේ සිරුරුද හමුවේ. පරිසරවේදීහු තමන් දන්නා භාෂාවෙන් අලි ඇතුන් පිළිබඳව රට හමුවේ කරුණු ඉදිරිපත් කරති. එහෙත් අපේ වටිනා අලි ඇතුන් රටට අහිමි වී යමින් පවතී. ඉකුත්දා දළ ඇතාගේ මරණය මෙරට සංවේදී මිනිස්සු මහ කම්පනයට පත් වූහ. එය කළවුන්ට දැඩි දඬුවම් ලබාදිය යුතු බව බොහෝ දෙනා කියන්නට වූහ. අද මෙන්ම එදා ඉංග්‍රීසින්ගේ පාලන සමයේ දී අපේ අලි ඇත්තු ඝාතනයට ලක් වූහ. ඒ ඉංග්‍රීසි එදා තමන්ගේ විනෝදාoශයක් ලෙස අලි ඇතුන් දඩයම් කර තමන්ගේ දක්ෂතාව අන් අය ඉදිරියේ ප්‍රදර්ශනය කළහ. ඉංග්‍රීසි සමයේ අලි ඇතුන් දඩයමට අති දක්‍ෂයින් කීපදෙනෙකුගේ නම් කියැවේ. ඒ අතර මේජර් තෝමස් විලියම් රොජර්ස්, සර් සැමුවෙල් බේකර්ගේ නම් ඉදිරියෙන් කියැවේ. ඔවුන් අතරින් මෙරට අලි ඇතුන් 1500ක් පමණ දෙනා මරාදමා ඉංග්‍රීසි පාලන සමයේ කළු පැල්ලමක් එක් කළ මේජර් තෝමස් රොජර්ස් ගැන අද ද නුවරඑළිය වැඩිහිටි ජනතාව කතාබහ කරති. ඒ ඔහුගේ සොහොන නුවරඑළියේ පිහිටි නිසාය.
ඉංග්‍රීසි සමයේ අලි ඇතුන් දඩයමට අති දක්ෂ වූ අය කවුද?
මේජර් තෝමස් විලියම් රොජර්ස්